പരാതിക്കാരിയോട് ഫോണിലൂടെ അപമര്യാദയായി പെരുമാറ്റം പൊലീസുകാരന് സസ്പെന്ഷന് കൊട്ടാരക്കര: പരാതിക്കാരിയോട് ഫോണിലൂടെ അപമര്യാദയായി പെരുമാറിയതിനും മദ്യപിച്ചു ബഹളം വെച്ചതിനും പൊലീസുകാരെ സസ്പന്ഡ് ചെയ്തു. സീനിയര് സിവില് പൊലീസ് ഓഫീസര് ബിജു ജോണ്, സിവില് പൊലീസ് ഓഫീസര് രതീഷ് എന്നിവര്ക്കെതിരേയാണ് കൊല്ലം റൂറല് ജില്ലാ പൊലീസ് മേധാവി കെ.ബി.രവി നടപടിയെടുത്തത്. കലയപുരം സ്വദേശിയായ യുവതിയുടെ പരാതിയിലാണ് ബിജു ജോണിനെതിരെ നടപടിയെടുത്തത്. സാമൂഹിക വിരുദ്ധശല്യം പരാതിയായി അറിയിച്ച യുവതിയെ പരാതി പരിഹരിച്ച ശേഷം ഫോണില് വിളിക്കുകയും അപമര്യാദയായി സംസാരിക്കുകയും ചെയ്തുവെന്നായിരുന്നു പരാതി. ഓണത്തിന് മദ്യപിച്ച് ബഹളം വച്ചതിനാണ് രതീഷിനെതിരെ നടപടിയുണ്ടായത്. ഡി.വൈ.എസ്പി. സുരേഷ് കുമാറിന്റെ റിപ്പോര്ട്ടിനെ തുടര്ന്നാണ് നടപടി. Stories you may Like